6. Pagan seda Mjäukestkat võtaks, äkki ta oli siiski emane kass ja sai pojad. Sest ma tean, meil oli kaks kassipoega, üks must ja teine hallitriibuline. Sellega oli niimoodi, et neil  kassipoegadel oli mingi kassihaigus, kus silmad ja nina ajavad lima välja, üks paranes sellest ära aga teine jäi vigaseks peast. Kui ma Reedikust lahku läksin jäi must kass talle ja halli ma viisin kaasa. Selle halli nimi oli Küke, Kükeke kesvas. Tal oli mingi peapõletik ilmselt, sest ta oli ründekass, ta võis igal suvalisel ootamatul hetkel sulle nurga tagant kallale hüpata ja küüned sügavalt sisse lüüa. Ta oli ohtlik loom. Küll me püüdsime talle ussirohtu anda ja mida kõike aga paremaks asi ei läinud. Lõpuks ta jäi kadunuks, sest tavaliselt ajasin ma ta õue pärast mõnda eriti metsikut kuritegu, kus verd voolas ojadena ja ühel korral ta enam tagasi ei tulnud.